পাহাড়পুর বৌদ্ধবিহার

পাহাড়পুর বৌদ্ধবিহার বা সোমপুর বিহার বা সোমপুর মহাবিহার নওগাঁ জেলার বদলগাছি উপজেলার পাহাড়পুর গ্রামে অবস্থিত। এটি একটি ইউনেস্কো বিশ্ব ঐতিহ্যবাহী স্থান। == জানুন == পালবংশের দ্বিতীয় রাজা শ্রী ধর্মপাল দেব (৭৮১-৮২১) অষ্টম শতকের শেষের দিকে বা নবম শতকে এই বিহার তৈরি করছিলেন। ১৮৭৯ খ্রিস্টাব্দে স্যার আলেকজান্ডার কানিংহাম এই বিশাল স্থাপনা আবিষ্কার করেন। পাহাড়পুরকে পৃথিবীর সবচেয়ে বড় বৌদ্ধবিহার বলা হয়। এটি ৩০০ বছর ধরে বৌদ্ধদের অতি বিখ্যাত ধর্ম শিক্ষাদান কেন্দ্র ছিল। শুধু উপমহাদেশের বিভিন্ন স্থান থেকেই শুধু নয়, চীন, তিব্বত, মায়ানমার (তদানীন্তন ব্রহ্মদেশ), মালয়েশিয়া, ইন্দোনেশিয়া প্রভৃতি দেশের বৌদ্ধরা এখানে ধর্মজ্ঞান অর্জন করতে আসতেন। খ্রিস্টীয় দশম শতকে বিহারের আচার্য ছিলে অতীশ দীপঙ্কর শ্রীজ্ঞান। ১৯৮৫ খ্রিস্টাব্দে ইউনেস্কো এটিকে বিশ্ব ঐতিহ্যবাহী স্থানের স্বীকৃতি প্রদান করে। == কীভাবে যাবেন? == === স্থলপথে === ঢাকা থেকে সড়কপথে এই বিহারের দূরত্ব প্রায় ২৮২ কিলোমিটার। সড়কপথ সড়কপথে দু’ভাবে পৌঁছানো যায় পাহাড়পুর বৌদ্ধবিহারে । নওগাঁ হয়ে অথবা জয়পুরহাট হয়ে । নওগাঁ শহর থেকে এর দূরত্ব প্রায় ৩৫ কিলোমিটারের । আর জয়পুরহাট শহর থেকে এর দূরত্ব কম, প্রায় ১৫ কিলোমিটারের পথ। নওগাঁর প্রধান বাস স্ট্যান্ড এবং বালুডাঙ্গা বাস টার্মিনাল থেকে পাহাড়পুর বৌদ্ধবিহারে যাওয়ার বাস, সিএনজি এবং অটোরিকশাও পাওয়া যায় । যেখান থেকেই আপনি রওনা হোন না কেন, চারপাশের বরেন্দ্র অঞ্চলের রুক্ষ অথচ মায়াবী মাটির দৃশ্য আপনাকে মুগ্ধ করবে। রেলপথ রেল ভ্রমণ সবসময়ই একটু রোমাঞ্চকর। বিশেষত যদি ভ্রমণটি হয় জানলার পাশের আসনটিতে বসে । প্রথমত, আপনি নামতে পারবেন বিখ্যাত সান্তাহার জংশন রেলওয়ে স্টেশনে। যদিও অবস্থানগত দিক দিয়ে এই স্টেশনটি বগুড়া জেলায় পড়েছে তবে নওগাঁ শহর যেতে হলে এটিই সবচেয়ে নিকটবর্তী রেল স্টেশন । স্টেশন থেকে বাইরে বেরোলেই দেখবেন অসংখ্য সিএনজি, অটোরিক্সা দাঁড়িয়ে আছে। সেখান থেকে খুব সহজেই পৌঁছে যেতে পারবেন নওগাঁ শহরে। এরপর নওগাঁর প্রধান বাস স্ট্যান্ড অথবা বালুডাঙ্গা বাস স্ট্যান্ড থেকে বাস, সিএনজি বা অটোরিকশা করে পাহাড়পুর বৌদ্ধবিহারের সেই চিরচেনা পথ। তবে আপনি যদি একটু ভিন্ন আর ঝক্কিহীন রাস্তা পছন্দ করেন, তবে জয়পুরহাটগামী ট্রেনে উঠে নামতে পারবেন জামালগঞ্জ রেলওয়ে স্টেশনে। এটি পড়েছে জয়পুরহাট জেলায় । এ স্টেশনটি তুলনামূলক ছোট, এক মফস্বলী স্টেশন। তবে এখান থেকে পাহাড়পুর বৌদ্ধবিহার মাত্র ৫ কিলোমিটার দূরে। স্টেশন থেকে বেড়োলেই অসংখ্য ভ্যান, অটোরিক্সা দেখতে পাবেন। গ্রামের মেঠো পথ আর দু’পাশের সবুজ দেখতে দেখতেই আপনি হাজির হয়ে যাবেন হাজার বছরের পুরনো সেই পাহাড়পুর বৌদ্ধবিহারের দোরগোড়ায়। ভ্রমণ পিয়াসুদের জন্য একটি ছোট পরামর্শ: পাহাড়পুরের জাদুঘরটি সোমবার বিকেলে এবং রবিবার পুরো দিন বন্ধ থাকে। তাই আপনার ভ্রমণের দিনটি একটু দেখে নিয়ে রওনা দিলেই ভালো হয়। == দেখুন == পাহাড়পুর বৌদ্ধবিহার বাংলাদেশের অন্যতম একটি প্রাচীন ও ঐতিহাসিক পর্যটন কেন্দ্র। এটি কেবল একটি প্রাচীন ইমারত নয়, বরং এটি পাল আমলের স্থাপত্যশৈলীর এক অনন্য ও বিস্ময়কর দলিল। এই বিহারের স্থাবর স্থাপত্যের মূল বৈশিষ্ট্য হলো এর সুপরিকল্পিত চতুষ্কোণ নকশা। বিশাল এক আয়তাকার চত্বরকে ঘিরে তৈরি করা হয়েছে প্রায় ১৭৭টি ভিক্ষুকক্ষ, যা এই জ্ঞানপীঠের বিশালতার প্রমাণ দেয়। তবে এর সবচেয়ে আকর্ষণীয় অংশটি হলো প্রাঙ্গণের ঠিক মাঝখানে অবস্থিত সুউচ্চ কেন্দ্রীয় মন্দিরটি। ক্রুশাকৃতি নকশায় নির্মিত এই মন্দিরের ধাপে ধাপে উঠে যাওয়া কাঠামো এবং এর চারদিকের দেয়ালে খচিত চমৎকার সব পোড়ামাটির ফলক বা টেরাকোটা প্রাচীন বাংলার শিল্পকলার শ্রেষ্ঠত্ব ঘোষণা করে। এছাড়া বিহারের ভেতরে ছোট ছোট স্তূপ (কক্ষ), মন্দির, উন্মুক্ত অঙ্গন এবং স্নানাগারের ধ্বংসাবশেষগুলো তৎকালীন উন্নত নগর পরিকল্পনার পরিচয় দেয় । ১৯৮৫ খ্রিস্টাব্দে ইউনেস্কো এটিকে বিশ্ব ঐতিহ্যবাহী স্থানের স্বীকৃতি প্রদান করে। ইউনেস্কোর মতে পাহাড়পুর বিহার বা সোমপুর বৌদ্ধ বিহার দক্ষিণ হিমালয়ের দ্বিতীয় বৃহত্তম বৌদ্ধ বিহার। বিহার। বিহারটি একটি বিশাল বর্গাকার এলাকা জুড়ে বিস্তৃত। এর চারপাশ মজবুত সীমানা দেয়াল দিয়ে ঘেরা ছিল। এই দেয়ালের ভেতরের দিকে সারিবদ্ধভাবে মোট ১৭৭টি ছোট কক্ষ ছিল। ধারণা করা হয়, শুরুতে এগুলো বৌদ্ধ ভিক্ষুদের থাকার ঘর হিসেবে ব্যবহৃত হতো, তবে পরবর্তীতে কিছু কক্ষে প্রার্থনার জন্য বেদী তৈরি করা হয়েছিল। ঘরগুলোর মেঝে ইটের ওপর সুরকি দিয়ে অত্যন্ত মজবুত করে বানানো ছিল। কক্ষগুলোর একটি উল্লেখযোগ্য বৈশিষ্ট্য হলো প্রতিটি কক্ষের দরজা ভেতরের দিকে চওড়া কিন্তু বাইরের দিকে সরু। কক্ষের ভেতর নিত্যপ্রয়োজনীয় জিনিস রাখার জন্য ছোট ছোট কুলুঙ্গি বা তাক ছিল। কক্ষগুলোর সামনে দিয়ে ছিল দীর্ঘ টানা বারান্দা এবং সেখান থেকে ভেতরের উন্মুক্ত অঙ্গনে নামার জন্য প্রতিটি দিকেই সিঁড়ির ব্যবস্থা ছিল। (হালনাগাদের তারিখ জানু ২০২৬) == রাত্রিযাপন == প্রত্নতাত্ত্বিক রেস্ট হাউস, ☏ +৮৮০৫৭১ ৮৯১১৯। এটি ধ্বংসাবশেষের কাছেই সীমানা প্রাচীরের মাঝেই অবস্থিত (হালনাগাদের তারিখ ফেব্রু ২০১৯) == খাওয়া দাওয়া == বিহারের কাছে কিছু খাবার হোটেল রয়েছে। তবে সেগুলি মান সম্পন্ন নয়। খাওয়া দাওয়ার জন্য জয়পুরহাট শহরে অথবা নওগাঁ শহরে যেতে হবে।